
  CONSILIUL JUDEŢEAN   
HOTĂRÂRE 
privind a treia rectificare a bugetului de venituri şi cheltuieli 

al Judeţului Bistriţa-Năsăud pe anul 2019 și estimările 

pe anii 2020-2022
Consiliul Judeţean Bistriţa-Năsăud, întrunit în şedinţă extraordinară, în data de 15.07.2019, în prezenţa a 22 de consilieri judeţeni;
Având în vedere: 

- Referatul de aprobare nr.IX/13640 din 10.07.2019 al Preşedintelui Consiliului Judeţean Bistriţa-Năsăud; 

- raportul comun nr.II/13642 din 10.07.2019 al Direcţiei economice și Direcției drumuri județene, mediu, transport din cadrul Consiliului Judeţean Bistriţa-Năsăud;
- contractul de finanțare nr.1546/27.06.2019 înregistrat la Unitatea administrativ-teritorială Județul Bistrița-Năsăud cu nr.13040/03.07.2019 pentru Programul național de dezvoltare locală, Subprogramul infrastructură la nivel județean, Domeniul construirea/modernizarea/reabilitarea drumurilor publice clasificate și încadrate în conformitate cu prevederile legale în vigoare ca drumuri județene, drumuri de interes local, respectiv drumuri comunale și/sau drumuri publice din interiorul localităților;


- adresa nr.IVB/13627/10.07.2019 și nr.IVB/13230/05.07.2019 a Direcției drumuri județene, mediu, transport – Biroul mediu, transport județean; 


- adresa nr.IVB/13491/09.07.2019 a Direcției drumuri județene, mediu, transport – Serviciul administrare drumuri județene; 

 - adresele nr.6122/25.06.2019 și nr.6330/01.07.2019 ale Spitalului Județean de Urgență Bistrița, înregistrate la Consiliul Judeţean Bistriţa-Năsăud cu nr.IX/12349/25.06.2019, respectiv nr.IX/12819/01.07.2019 și nota de fundamentare nr.6352/03.07.2019 înregistrată la Consiliul Judeţean Bistriţa-Năsăud cu nr.II/13424/03.07.2019; 
 - adresa nr.1738/03.07.2019 a S.C. Aquabis S.A. înregistrată la Consiliul Judeţean Bistriţa-Năsăud cu nr.II/13123/04.07.2019;
- adresa nr.2005406/02.07.2019 a Inspectoratului pentru Situații de Urgență Bistrița al județului Bistrița-Năsăud înregistrată la Consiliul Judeţean Bistriţa-Năsăud cu nr.II/12907/02.07.2019;
        - prevederile art.5 alin.(1) lit.a) și alin.(2) din Legea nr.50/2019 a bugetului de stat pe anul 2019;
- prevederile art.1 alin.(4) și alin.(5), art.3 alin.(1) și alin.(1^1) din Ordonanța Guvernului nr.13/2017 privind aprobarea participării României la Programul pentru şcoli al Uniunii Europene, cu modificările și completările ulterioare;  

- prevederile art.6, art.7, art.18 alin.(6) și Anexei nr.6 din Hotărârea Guvernului nr.640/2017 pentru aprobarea Programului pentru școli al României în perioada 2017-2023 și pentru stabilirea bugetului pentru implementarea acestuia în anul școlar 2017-2018, cu modificările și completările ulterioare;


- prevederile art.2 alin.(1) pct.47, art.19 alin.(2), art.49 alin.(4), (5) şi (7) din Legea nr.273/2006 privind finanţele publice locale, cu modificările şi completările ulterioare; 

- prevederile art.23 din Legea nr.69/2010 - Legea responsabilității fiscale, republicată;
- prevederile Hotărârii Consiliului Judeţean Bistriţa-Năsăud nr.20/2019 privind aprobarea bugetului de venituri şi cheltuieli al Judeţului Bistriţa-Năsăud pe anul 2019 și estimările pe anii 2020-2022, cu modificările și completările ulterioare;
- prevederile Hotărârii Consiliului Judeţean Bistriţa-Năsăud nr.33/2019 privind aprobarea bugetelor de venituri şi cheltuieli ale instituțiilor aflate în subordonarea Consiliului Județean Bistrița-Năsăud pe anul 2019;
- avizul nr.IA/13918 din 12.07.2019 al Comisiei de administraţie;

- avizul nr.IA/13923 din 12.07.2019 al Comisiei economice;

- avizul nr.IA/13925 din 12.07.2019 al Comisiei de cultură;

- avizul nr.IA/13916 din 12.07.2019 al Comisiei de urbanism.
În temeiul prevederilor art.173 alin.(1) lit.b), alin.(3) lit.a), art.181 alin.(1), art.182 alin.(1) și (3) coroborat cu art.139 alin.(3) lit.a) şi art.196 alin.(1) lit.a), art.296 alin.(4) din Ordonanța de urgență a Guvernului nr.57/2019 privind Codul administrativ, 

HOTĂRĂŞTE:
Art.1 (1) Se aprobă diminuarea cu suma de 545 mii lei a veniturilor bugetului judeţului Bistrița-Năsăud pentru anul 2019 la cod venit 11.02.01 „Sume defalcate din taxa pe valoare adăugată pentru finanțarea cheltuielilor descentralizate la nivelul județelor”.
(2) Se aprobă diminuarea cu suma de 545 mii lei a creditelor bugetare la capitolul 65.02 „Învățământ”, subcapitolul 65.02.50 „Alte cheltuieli în domeniul învățământului”, la secțiunea de funcționare, Titlul IX „Asistență socială”.
Art.2 (1) Se aprobă majorarea cu suma de 2.000 mii lei a veniturilor bugetului judeţului Bistrița-Năsăud pentru anul 2019 la cod venit 42.02.65 „Finanțarea Programului național de dezvoltare locală”.
(2) Se aprobă majorarea cu suma de 2.000 mii lei a creditelor bugetare la capitolul 84.02 „Transporturi”, paragraful 84.02.03.01 „Drumuri și poduri”, la secțiunea de dezvoltare, Titlul XII „Active nefinanciare‟.
(3) Se aprobă diminuarea cu suma de 22.119 mii lei a creditelor bugetare la secțiunea de dezvoltare, Titlul XII „Active nefinanciare‟ și majorarea cu suma de 16.041 mii lei a creditelor bugetare la secțiunea de funcționare, Titlul II „Bunuri și servicii‟, capitolul 84.02 „Transporturi”, paragraful 84.02.03.01 „Drumuri și poduri”.
Art.3 Se aprobă majorarea cu suma de 345 mii lei a creditelor bugetare la capitolul 61.02 „Ordine publică și siguranță națională”, subcapitol 61.02.05 „Protecție civilă și protecție contra incendiilor”, după cum urmează: 

a) la secțiunea de dezvoltare, Titlul XII „Active nefinanciare‟ cu suma de 320 mii lei;
b) la secțiunea de funcționare, Titlul II „Bunuri și servicii” cu suma de 25 mii lei.
Art.4 Se aprobă majorarea cu suma de 270 mii lei a creditelor bugetare la capitolul 70.02 „Locuințe, servicii și dezvoltare publică”, subcapitol 70.02.05 „Alimentare cu apă și amenajări hidrotehnice”, secțiunea de dezvoltare, Titlul XIII „Active financiare‟.  
Art.5 Se aprobă majorarea cu suma de 1.566 mii lei a creditelor bugetare la capitolul 74.02 „Protecția mediului”, la subcapitolul 74.02.05 „Salubritate și gestiunea deșeurilor” paragraful 74.02.05.02 „Colectarea, tratarea și distrugerea deșeurilor”, după cum urmează:

a) la secțiunea de funcționare, Titlul II „Bunuri și servicii” cu suma de 462 mii lei;
b) la secțiunea de dezvoltare, Titlul XII „Active nefinanciare‟ cu suma de 1.104 mii lei.
Art.6 (1) Se aprobă majorarea cu suma de 3.897 mii lei a creditelor bugetare la capitolul 66.02 „Sănătate”, paragraful 66.02.06.01 „Spitale generale”, la secțiunea de dezvoltare, după cum urmează:

a) la Titlul VI „Transferuri între unităţi ale administraţiei publice” cu suma de 1.070 mii lei;
b) la Titlul XII „Active nefinanciare‟ cu suma de 2.827 mii lei.

(2) Suma prevăzută la alin.(1) litera a) se constituie ca sursă de venit pentru capitolul 66.10 „Sănătate”, paragraful 66.10.06.01 „Spitale generale”, secțiunea de dezvoltare, Titlul XII „Active nefinanciare‟.
Art.7 (1) Se aprobă majorarea cu suma de 1.070 mii lei a veniturilor bugetului activităţilor finanțate integral sau parţial din venituri proprii pe anul 2019, la cod venit 43.10.14 „Subvenții din bugetele locale pentru finanțarea cheltuielilor de capital din domeniul sănătății”.
(2) Cu suma prevăzută la alin.(1) se rectifică bugetul de venituri și cheltuieli al Spitalului Județean de Urgență Bistrița aprobat prin Hotărârea Consiliului Judeţean Bistriţa-Năsăud nr.33/2019 privind aprobarea bugetelor de venituri şi cheltuieli ale instituțiilor aflate în subordonarea Consiliului Județean Bistrița-Năsăud pe anul 2019.
Art.8 Se aprobă efectuarea de virări de credite bugetare în cadrul bugetului propriu şi al unităţilor subordonate Consiliului Judeţean Bistriţa-Năsăud.
Art.9 (1) Se aprobă modificarea și completarea Programului de investiții cu finanţare din bugetul unităţii administrativ-teritoriale pe anul 2019, aprobat prin Hotărârea Consiliului Judeţean Bistrița-Năsăud nr.20/2019 privind aprobarea bugetului de venituri şi cheltuieli al Judeţului Bistriţa-Năsăud pe anul 2019 și estimările pe anii 2020-2022, cu modificările și completările ulterioare, conform Anexei nr.1 – Programul de investiții cu finanţare din bugetul unităţii administrativ-teritoriale pe anul 2019 rectificat, care face parte integrantă din prezenta hotărâre.
 (2) Se aprobă modificarea și completarea Programului de lucrări de întreţinere, reparaţii şi modernizări drumuri judeţene pe anul 2019, aprobat prin Hotărârea Consiliului Judeţean Bistrița-Năsăud nr.20/2019 privind aprobarea bugetului de venituri și cheltuieli al Județului Bistrița-Năsăud pe anul 2019 și estimările pe anii 2020-2022, cu modificările și completările ulterioare, conform Anexei nr.2 – Programul de lucrări de întreţinere, reparaţii şi modernizări drumuri judeţene pe anul 2019 rectificat, care face parte integrantă din prezenta hotărâre.
Art.10 Prezenta hotărâre a fost adoptată cu un număr de 22 voturi „pentru”.
Art.11 Prezenta hotărâre se publică în Monitorul Oficial al județului Bistrița-Năsăud. 

Art.12 Cu ducerea la îndeplinire a prevederilor prezentei hotărâri se încredinţează Direcţia economică din cadrul Consiliului Judeţean Bistriţa-Năsăud. 

Art.13 Prezenta hotărâre se comunică de către Serviciul juridic cu:

- Administratorul public al Judeţului Bistriţa-Năsăud; 

- Direcţia economică;

- Direcția drumuri județene, mediu, transport;

- Spitalul Județean de Urgență Bistrița;
- Inspectoratul pentru Situații de Urgență Bistrița al județului Bistrița-Năsăud;
- Administraţia Judeţeană a Finanţelor Publice Bistriţa-Năsăud;

- Instituţia Prefectului - judeţul Bistriţa-Năsăud.

        VICEPREŞEDINTE,                                   Contrasemnează:
  VASILE PUICA                                  SECRETARUL JUDEŢULUI

                                                                      MICA OPREA

Din 15.07.2019 

